Jesus kom op n onbekende tyd weer bly dan gereed vir Hom! - PDF
Download "Jesus kom op n onbekende tyd weer bly dan gereed vir Hom!"
1 SKRIFLESING: Matteus 25:1-13 TEKS: Matteus 25:13 TEMA: Jesus kom op n onbekende tyd weer bly dan gereed vir Hom! Psalm 98 : 3 Psalm 99 : 1, 3 Skrifberyming 29 (18-3) : 8, 9 Skrifberyming 43 (15-7) : 5 Skrifberyming 78 (13-3)
2 2 Het u geweet dat n mens vir die Here se wederkoms kan wag en Hom tog kan mis? En watter skade sal dit nie wees nie: - as die Bruidegom van die ewige huweliksfees die deur nie vir jou wil oopmaak nie, omdat Hy jou nie ken nie! Daarom die appèl van hierdie gelykenis: - bly gereed vir die Here, wat op n onbekende tyd weer kom! Kom ons kyk: 1. na waar hierdie gelykenis in Jesus se onderrig inpas; 2. na die Bruidegom se koms; 3. na die appèl wat dit op ons maak. 1. DIE PLEK VAN HIERDIE GELYKENIS IN JESUS SE ONDERRIG In Matteus 24 en 25 hoor ons dinge wat die Here Jesus Sy dissipels geleer het enkele dae voordat Hy gevang en gevonnis en gekruisig sou word. In Matteus 24 leer die Here Jesus hulle in breë trekke hoe die toekoms sou lyk, van daardie tyd af totdat Hy eendag weer sal kom. En in die laaste stukkie van Mat 24 1 en in Mat 25 leer Hy hulle (en óns natuurlik ook) hoe Hy wil hê dat Sy volgelinge moet lewe terwyl hulle vir Hom wag om weer te kom. o Die gelykenis in Mat 24:45-51 en hierdie een in die eerste deel van Mat 25, roep ampsdraers en ander gelowiges op om voorbereid te wees en te bly op die onbekende en onverwagse wederkoms van die Here. o Matteus 25:14-30 roep ons op om, terwyl ons wag, wins te maak met die gawes wat Hy vir ons gegee het vir hierdie tyd. o En in Matteus 25:31-46 roep Hy ons op om met Christelike liefde en barmhartigheid te lewe terwyl ons vir Hom wag. Voorbereid, aan die werk, en liefdevol so wil Hy Sy volgelinge in hierdie eeue voor Sy wederkoms in hierdie wêreld hê. 1 Mat 24:42 e.v.
3 3 Nou is ons wat hierdie gedeeltes preek, geneig om baie sterk die klem te lê op dit wat die Here wil hê wat ons moet doen. En dis nie regtig verkeerd nie, want dit ís deel van die Here se bedoeling met hierdie onderrig. By hierdie gelykenis waarop vanoggend se preek fokus loop die hele gelykenis uit (in die laaste vers daarvan) op dit wat ons moet doen. Maar ons mis tog n groot deel van die rykdom van hierdie gedeeltes, as ons nie elke keer die Hooffiguur hierin duidelik raaksien nie: - hoe Hy aan ons voorgestel word - en wat Hy doen - en wat Hy gáán doen. En dis eintlik eers as jy Hóm duidelik sien, wat die oproepe wat in hierdie gedeeltes na ons toe kom, ons regtig tref. Kom ons gaan dan vanoggend hierdie gedeelte 2 na deur nie by die meisies te begin nie, maar by die bruidegom vir wie gewag word 2. DIE KOMS VAN DIE BRUIDEGOM Die bruidegom in hierdie gelykenis verwys natuurlik na die Here Jesus Christus. Dis mos bekende Bybelse beeldspraak dat die Here se mense, Sy volk, Sy vrou of bruid is en dat die ewige lewe saam met die Here n bruilofsfees is. 3 Die eerste wat hierdie gelykenis baie duidelik van Hom sê, is dat Hy weer gaan kom. Soos wat n bruidegom destyds teen die aand se kant, wanneer alles gereed is, na die plek toe gekom het waar die bruilofsfees gehou gaan word én dan op pad soontoe deur jong meisies met lampe feestelik begelei is só gaan die Here Jesus eendag weer na hierdie aarde toe kom om al Sy kinders wat nog hier is, te kom haal vir die groot fees wat dan gaan aanbreek. Hy sélf gaan kom, 4 saam met al Sy magtige engele, 5 2 Mat 25: Jes 54:4; Hosea 2:15; Mat 22:1-14; 2 Kor 11:2; Openb 19: Tes 4: Tes 1:7
4 4 liggaamlik sigbaar op die wolke van die hemel. 6 Jesus gaan weer kom En Hy gaan kom as n Bruidegom. Hoe spreek hierdie beeldspraak ons nie aan nie! Dit laat ons dink aan n huwelik en n huweliksfees. n Huwelik en die huweliksonthaal is vir ons so n plek waar van die mooiste van die aardse lewe bymekaarkom: - die mooi van n jong bruid; - die jeugdige krag van n bruidegom; - die sprankel van jong liefde; - die oorvloed van die lekkerste eet- en drinkgoed; - die belewing van bande met jou naby familie en beste vriende. Watter ander aardse beeld sal vir ons beter n idee kan gee van die ewige jeug en van die volmaakte liefde en van die oorvloed van gawes van die Here en van die belewing van die diepste bande met medemense wanneer die Here ons eendag die heerlike fees van die nimmereindigende lewe saam met Hom in die hiernamaals laat geniet? Die Here Jesus kom as Bruidegom wat die bruilofsfees gaan laat begin. Maar (leer Hy ons met hierdie gelykenis en met baie ander uitsprake van Hom ook) die Bruidegom kom nie op die tyd wat almal verwag het nie. Hy kom op n onbekende tyd. 7 Hy kom (so word daar op meer as een plek gesinspeel) láter as wat verwag is; 8 in hierdie gelykenis soveel later dat dié wat vir Hom gewag het, vaak geword het en aan die slaap geraak het! Dis nie vir ons moontlik om op een of ander manier uit te werk, of met behulp van die Bybel te bereken wanneer Hy gaan kom nie. 6 Hand 1:11; Openb 1:7 7 Mat 25:13. Selfs onverwags 1 Tes 5:2; 2 Pet 3:10 8 Vgl vers 5 se lank wegbly ( talm AV 1933/53); Luk 19:12; 2 Tes 2:1 e.v.; 2 Pet 3:3-9
5 5 Hy gaan ook nie nou vir mense deur drome of visoene of ander soort openbarings datums gee vir wanneer Hy gaan kom nie, want dan sou Hy die woorde wat Hy self gepraat het, byvoorbeeld in hierdie gelykenis, onwaar maak. Die Bruidegom kom op n onbekende tyd. En wanneer Hy kom, vat Hy dié wat gereed is, saam met Hom die bruilofsfees in in daardie lewe van onbeskryflike vreugde in. En dan is die kans vir die ander om aan die bruilof deel te neem, vir altyd verby, want die deur word gesluit en vir dié wat dan buite is, maak die Bruidegom nie oop nie, selfs nie as hulle Hom dan sou smeek om dit te doen nie Ons moet dit nie miskyk nie: - hierdie gelykenis gaan oor die Bruidegom wat gaan kom en wat die groot fees van hierdie heelal gaan laat aanbreek! 3. DIE APPÈL WAT DIT OP ONS MAAK Eers as jy regtig die Bruidegom ken en weet dat Hy gáán kom, maar op n onbekende tyd en verstaan van die fees van die ewige heerlikheid wat saam met Hom wag, tref die oproep van hierdie gelykenis jou: - Waak dan - Wees wakker. - Wees gereed. - Wees voorbereid en blý voorbereid! - Sorg dat alles gereed is vir die uur wanneer Hy kom. - Tref al die nodige voorbereidings betyds. - Wees soos die verstandige meisies in hierdie gelykenis. Die Waak dan opdrag word hier gegee in die vorm van: Hou aan waak! Ook die feit dat die Bruidegom talm om te kom, waarsku ons dat die Gereed-wees en Voorbereid-wees nie net vir sulke rukkies moet gebeur nie, maar n blywende toestand moet wees; - jy moet gereed en voorbereid blý! Hoe waak n mens met die oog op die wederkoms van Jesus?
6 6 Hoe bly jy gereed en voorbereid daarvoor? o Jy doen dit deur sonder ophou jou lewe lank die sondes waaraan jy jou bly skuldig maak, met opregte berou voor die Here te erken en deur die vergifnis wat die Here Jesus met Sy lyding en dood vir ons bewerk het, by God te bly afsmeek. o Jy doen dit deur aan te hou om die krag en die leiding van die Heilige Gees te soek, sodat jy regtig as n gelowige en gehoorsame kind van God kan bly lewe en selfs al hoe meer daarin kan vooruitgaan. o Jy doen dit deur die hoop op die koms van die Here Jesus en die afwagting daarop en die uitsien daarna lewendig te hou deur byvoorbeeld getrou kerk toe te kom en Bybelstudie te doen en met medegelowiges hieroor te praat en tyd te maak in jou lewe om oor hierdie dinge te dink. o En dit alles nie net van tyd tot tyd nie. Dit help nie jy s so vir n rukkie gereed, maar dan sak jy maar weer terug in geestelike louheid nie. Sê nou net die Bruidegom kom wanneer jy in een van jou verslappingsfases is dan kan jy Hom mis! U moet onthou, die onverstandige, dwase meisies in hierdie gelykenis was nie heidene nie. Hulle was (om die term te gebruik) kerkmense! Hulle was daar saam met die ander meisies. Hulle t ook die moeite gedoen om hulle lampe te bring. Hulle t ook vir Bruidegom gewag. Hulle wou ook aan die bruilofsfees deelneem. Maar daar was iets onverskilligs by hulle. Hulle t nie regtig genoeg moeite met die voorbereidings gedoen nie.
7 7 Daar was nie genoeg erns oor wat gereed-wees vir hulle beteken het nie. Hierdie saak was nie vir hulle belangrik genoeg om seker te maak dat hulle álles by hulle het wat nodig is nie. En toe die Bruidegom uiteindelik opdaag, het hulle met n skok agtergekom dat jy by hierdie fees jou lamp nie met n ander mens se olie kan laat brand nie; jy moet self persoonlik gereed en voorbereid wees vir die koms van die Here Waak dan. Soek dit om n lewe saam met die Here, naby Hom, te bly lewe. Dís die appèl van hierdie gelykenis. TEN SLOTTE Sien in u geestesoog die Here Jesus wat weer gáán kom. Hóor die stem van die aartsengel en die klank van die trompet van God, 9 wat dit gaan uitroep: Hier kom die Bruidegom! Gaan Hom tegemoet! Sien hoe dié wat bly waak het, wat regtig voorbereid was, saam met Hom in die fees van die ware lewe en die ewige vreugde by Hom ingaan én hoe die ander uitgesluit word en buite moet bly, in dit wat op ander plekke die buitenste duisternis genoem word 10 selfs mense wat gedink het dat hulle ook sal kan ingaan, omdat hulle darem so n ietsie gedoen het wat gelyk het na belangstelling in die Bruidegom en in die fees waarvoor Hy sou kom. En eers as jy Hom en wat Hy kom doen, regtig sien, tref die appèl van hierdie gelykenis jou: - Waak dan! - Wees gereed! - Bly gereed! Dis in die eerste plek hoe volgelinge van die Here Jesus lewe in die eeue waarin daar vir Sy wederkoms gewag word: áltyd voorbereid AMEN 9 1 Tes 4:16 10 Mat 8:12; 22:13; 25:30